Ahurjan
<s>Ahurjan (; ) je reka u regionu južnog Kavkaza i leva pritoka reke Araks.</s><s>U gornjem toku teče kroz teritoriju Jermenije, dok u donjem delu toka predstavlja granicu između Jermenije i Turske.</s><s>Ahurjan je otoka jezera Arpi u severozapadnoj Jermeniji, dok se ušće u Araks nalazi u blizini sela Bagaran, takođe u Jermeniji.</s>

<s>Ime 
U starim urartskim spisima iz Sarakamiša (VIII vek p. n. e.) spominje se grad Ahurjani uz koji se veže i ime reke koja je tuda proticala.</s><s>U turskom jeziku reka se zove Arpačaj ili čak Zapadni Arpačaj (-{Arpaçay}-).</s>

<s>Geografske i fizičke odlike</s>

<s>Reka izvire na visoravni na nadmorskoj visini od 2.023 metra, i otoka je veštačkog jezera Arpi koje je izgrađeno tokom 1950-ih godina.</s><s>U gornjem toku prolazi kroz vlažna i zamočvarena područja marza Širak u Jermeniji.</s><s>Nakon 15 km mirnog toka, skreće ka jugu i useca se u Širakski plato.</s><s>U tom području rečno korito je duboko usečena klisura, na pojedinim mestima duboka i do 400 metara, a tu prima i svoju najveću pritoku, reku Kars.</s><s>Uliva se u reku Araks kod mesta Bagaran u Jermeniji.</s>

<s>Ukupna dužina toka iznosi 186 km, od čega čak 2/3 toka predstavlja granicu između Jermenije i Turske.</s><s>Površina basena je 9.670 km².</s><s>Kišno-snežnog je režima.</s><s>U toku zime njena površina se zamrzne.</s><s>Prosečan protok vode iznosi 26,9 m³/s, dok na godišnjem nivou to iznosi 847 miliona m³.</s>

<s>Na Ahurjanu postoje dve veštačke akumulacije, Karnutska i Ahurjanska čije vode se uglavnom koriste za navodnjavanje okolnih poljoprivrednih područja.</s><s>U blizini grada Gjumrija je izgrađena i mala hidroelektrana, inača najstariji objekat tog tipa u Jermeniji (izgrađena 1928. godine).</s>

<s>Na levoj obali reke se nalazi drugi po veličini jermenski grad Gjumri.</s><s>Na njenim obalama je bilo smešteno 4 od ukupno 12 istorijskih prestonica Jermenije (Širakavan, Ani, Bagaran i Jervandašat).</s>

<s>Vidi još 
 Geografija Jermenije
 Reke i jezera Jermenije
 Geografija Turske
 Araks</s>

<s>Reference</s>

<s>Rijeke u Turskoj
Rijeke u Armeniji
Kaspijski sliv</s>

